
Αρ 


. Φύλλου 2889 


ΑΠΟΦΑΣΕΙΣ 

Αριθ. ΔΕΦΚΦ1119744 ΕΞ2017 

Καθορισμός όρων και προϋποθέσεων για την πα¬ 
ραγωγή, την κατοχή, την παραλαβή, την αποστο¬ 
λή, την εισαγωγή και εξαγωγή από εγκεκριμένους 
αποθηκευτές βιομηχανοποιημένων καπνών, του 
προϊόντος της περίπτωσης στ) της παραγράφου 
1 του άρθρου 53Α του ν. 2960/2001, όπως τρο¬ 
ποποιήθηκε και ισχύει, την επιβολή Φόρου Κα¬ 
τανάλωσης και ΥΠΑ, την παρακολούθηση και τον 
έλεγχο αυτού. 

Η ΥΦΥΠΟΥΡΓΟΣ ΟΙΚΟΝΟΜΙΚΩΝ 

Έχοντας υπόψη: 

1 .Τις διατάξεις του ν. 2960/2001 (Φ.Ε.Κ. 265/Α'), «Εθνι¬ 
κός Τελωνειακός Κώδικας», όπως τροποποιήθηκε και 
ισχύει και ειδικότερα: 

α) του άρθρου 53Α, όπως προστέθηκε με τις διατάξεις 
του άρθρου 58 του ν. 4389/2016, «Επείγουσες Διατά¬ 
ξεις για την εφαρμογή της συμφωνίας δημοσιονομικών 
στόχων και διαρθρωτικών μεταρρυθμίσεων και άλλες 
διατάξεις» (Φ.Ε.Κ. 94/Α ) και τροποποιήθηκε με τις δια¬ 
τάξεις του άρθρου 9 του ν. 4410/2016 «Τροποποιήσεις 
του Εθνικού Τελωνειακού Κώδικα προς ενίσχυση της 
καταπολέμησης της παράνομης εμπορίας καπνού και 
βιομηχανοποιημένων καπνών και Ίδρυση Συντονιστι¬ 
κού Κέντρου για την καταπολέμηση του λαθρεμπορίου, 
εναρμόνιση της ελληνικής νομοθεσίας προς την απόφα¬ 
ση 2009/917/ΔΕΥ του Συμβουλίου της 30ης Νοεμβρίου 
2009 για τη χρήση τηςπληροφορικήςγια τελωνειακούς 
σκοπούς και άλλες διατάξεις αρμοδιότητας του Υπουρ¬ 
γείου Οικονομικών και ενσωμάτωση στην εθνική νομο¬ 
θεσία των άρθρων 15,16 και 18 της οδηγίας 2014/40/ΕΕ 
του Ευρωπαϊκού Κοινοβουλίου και του Συμβουλίου της 
3ης Απριλίου 2014 για την προσέγγιση των νομοθετικών, 
κανονιστικών και διοικητικών διατάξεων των κρατών 
μελών σχετικά με την κατασκευή, την παρουσίαση και 
την πώληση προϊόντων καπνού και συναφών προϊόντων 
και την κατάργηση της Οδηγίας 2001/37/ΕΚ και άλλες 
διατάξεις» (Φ.Ε.Κ. 141/Α ) και ιδίως της παραγράφου 10 
αυτού και 

β) των άρθρων 63, 64, 106, 109, 111, 112, 114, 115 
και 119Α. 


2. Τις διατάξεις του ν. 2859/2000 (Φ.Ε.Κ. 248 Α'), «Κώ¬ 
δικας Φ.Π.Α.», όπως ισχύει και ειδικότερα των άρθρων 2, 
3,5,10,13,11,15,17,18,19,20,21,24,25,30,38 και 60. 

3. Τις διατάξεις του άρθρου εικοστού ένατου του 
ν. 4411/2016 (Φ.Ε.Κ. 142/Α'), όπως τροποποιήθηκε με τις 
διατάξεις του άρθρου 15 του ν. 4429/2016 (Φ.Ε.Κ. 199/Α') 

4. Την αριθ. Δ.634/435/29.04.1993 Α.Υ.Ο., περί δια¬ 
δικασίας έκπτωσης Φ.Π.Α. εισροών των εγκεκριμένων 
αποθηκευτών καπνοβιομηχανικών προϊόντων (Φ.Ε.Κ. Β'/ 
343/1993). 

5. Την αριθ. ΔΕΦΚΦ1116596ΕΞ2017 (Φ.Ε.Κ. 2745/Β') 
απόφαση Διοικητή Α.Α.Δ.Ε. «Καθορισμός όρων και προ¬ 
ϋποθέσεων για τη χορήγηση άδειας φορολογικής απο¬ 
θήκης, την παρακολούθηση και τη λειτουργία αυτής» 
όπως κάθε φορά ισχύει. 

6. Την αριθ. ΔΕΦΚΦ1116601ΕΞ2017 (Φ.Ε.Κ. 2744/Β') 
Α.Υ.Ο. «Καθορισμός όρων και προϋποθέσεων για τη χο¬ 
ρήγηση άδειας εγκεκριμένου αποθηκευτή προϊόντων 
υποκείμενων σε Ειδικό Φόρο Κατανάλωσης» όπως κάθε 
φορά ισχύει. 

7. Την αριθ. Φ.118/57/2001 (Φ.Ε.Κ.175/Β ) Α.Υ.Ο., «Καθι¬ 
έρωση αίτησης διάθεσης ενσήμων ταινιών φορολογίας 
βιομηχανοποιημένων καπνών και βιβλίου καταχώρησης 
αυτής». 

8. Την αριθ. Φ.119/58/2001 (Φ.Ε.Κ. 157/Β') Α.Υ.Ο., «Δι¬ 
αδικασία εφοδιασμού των δικαιούμενων προσώπων 
με ένσημες ταινίες φορολογίας βιομηχανοποιημένων 
καπνών». 

9. Την αριθ. Φ.44/21 /1994 (Φ.Ε.Κ. 109/Β') Α.Υ.Ο., «Τρό¬ 
πος επικόλλησης των ενσήμων ταινιών φορολογίας βι- 
ομηχανοποιημένων καπνών». 

10. Την αριθ. Δ.82/30/1993 (Φ.Ε.Κ. 11/Β') Α.Υ.Ο., «Δι¬ 
αδικασία αποστολής ενσήμων ταινιών φορολογίας βι- 
ομηχανοποιημένων καπνών σε άλλα κράτη μέλη ή σε 
τρίτες χώρες για επικόλληση στα πακέτα συσκευασίας 
των προϊόντων αυτών, τα οποία προορίζονται για κα¬ 
τανάλωση στο εσωτερικό της χώρας», όπως τροποποι¬ 
ήθηκε και ισχύει. 

11. Τις διατάξεις του Καν. (ΕΚ) αριθ. 684/2009 της Επι¬ 
τροπής της 24ης Ιουλίου 2009 «για την εφαρμογή της 
οδηγίας 2008/118/ΕΚ του Συμβουλίου όσον αφορά τις 
μηχανοργανωμένες διαδικασίες για τη διακίνηση προϊό¬ 
ντων που υπόκεινται σε ειδικούς φόρους κατανάλωσης 
υπό καθεστώς αναστολής των φόρων αυτών». 

Τεύχος Β'2889/21.08.2017 


12. Την ανάγκη καθορισμού: 

ί) των όρων και των προϋποθέσεων για την παραγωγή, 
κατοχή, παραλαβή, αποστολή, εισαγωγή και εξαγωγή 
του προϊόντος της περίπτωσης στ) της παραγράφου 
1 του άρθρου 53Α του ν. 2960/2001, όπως ισχύει, από 
φυσικά ή νομικά πρόσωπα, τα οποία κατέχουν ήδη την 
άδεια εγκεκριμένου αποθηκευτή βιομηχανοποιημένων 
καπνών του άρθρου 64 του ν. 2960/2001 και κατέχουν 
μία ή περισσότερες φορολογικές αποθήκεςτου άρθρου 
63 του ν. 2960/2001 όπου αποθηκεύονται βιομηχανοποι- 
ημένα καπνά σε καθεστώς αναστολής των φορολογικών 
επιβαρύνσεων, 

ϋ) των διαδικασιών επιβολής του Φόρου Κατανάλωσης 
και Φ.Π.Α. στο προϊόν αυτό με τον συντελεστή φόρου 
που καθορίζεται στην περίπτωση στ) της παραγράφου 2 
του άρθρου 53Α του ν. 2960/2001, την παρακολούθηση 
και τον έλεγχο αυτού. 

13. Την ανάγκη κατάργησης της αριθ. ΔΕΦΚΦ Β 
1120050 ΕΞ 2016 απόφασης του Αναπληρωτή Υπουρ¬ 
γού Οικονομικών (Φ.Ε.Κ. 2518/Β ) «Καθορισμός όρων και 
προϋποθέσεων για την παραλαβή από άλλο Κράτος - 
Μέλος από εγκεκριμένους αποθηκευτές βιομηχανοποιη- 
μένων καπνών, του ηλεκτρικά θερμαινόμενου προϊόντος 
καπνού, της περίπτωσης στ) της παραγράφου 1 του άρ¬ 
θρου 53Α του ν. 2960/2001, την επιβολή φόρου κατα¬ 
νάλωσης και ΥΠΑ, την παρακολούθηση και τον έλεγχο 
αυτού» λόγω κατάρτισης νέου κανονιστικού πλαισίου για 
τον καθορισμό των διαδικασιών παραγωγής, αποστολής, 
παραλαβής και εξαγωγής του προϊόντος αυτού σύμφωνα 
με τις προκύπτουσες ανάγκες της αγοράς. 

14. Τις διατάξεις του Κεφαλαίου Α'«Σύσταση Ανεξάρ¬ 
τητης Αρχής Δημοσίων Εσόδων» περί σύστασης Ανε¬ 
ξάρτητης Αρχής Δημοσίων Εσόδων» του ν. 4389/2016 
(94/Α' και ειδικότερα του άρθρου 7, της παραγράφου 1 
του άρθρου 14 και του άρθρου 41 αυτού. 

15. Την αριθ. 1 της 20.01.2016 (Υ.Ο.Δ.Δ. 18) πράξη του 
Υπουργικού Συμβουλίου «Επιλογή και διορισμός Γενικού 
Γραμματέα της Γενικής Γραμματείας Δημοσίων Εσόδων 
του Υπουργείου Οικονομικών», σε συνδυασμό με τις δι¬ 
ατάξεις του πρώτου εδαφίου της παραγράφου 10 του 
άρθρου 41 του ν. 4389/2016. 

16. Την υπ'αριθ. Δ. ΟΡΓ. Α 1036960 απόφαση του Δι¬ 
οικητή Α.Α.Δ.Ε. (Β' 968/ 22.03.2017) «Οργανισμός της 
Ανεξάρτητης Αρχής Δημοσίων Εσόδων (Α.Α.Δ.Ε.)». 

17. Τις διατάξεις της παραγράφου 2 του άρθρου 90 του 
Κώδικα Νομοθεσίας για την Κυβέρνηση και τα κυβερ¬ 
νητικά όργανα, ο οποίος κυρώθηκε με το άρθρο πρώτο 
του π.δ/τος 63/2005, «Κωδικοποίηση της νομοθεσίας 
για την Κυβέρνηση και τα κυβερνητικά όργανα» (Α' 98). 

18. Το π.δ. 111/2014, «Οργανισμός του Υπουργείου 
Οικονομικών» (Α' 178/2014 και Α' 25/2015 για διόρθωση 
σφάλματος). 

19. Το π.δ. 125/2016 «Διορισμός Υπουργών, Αναπλη¬ 
ρωτών Υπουργών και Υφυπουργών» (Α' 210). 

20. Την υπ' αριθ. ΤΠΟΙΚ0010218ΕΞ2016 απόφαση 
του Πρωθυπουργού «Ανάθεση αρμοδιοτήτων στην 
Υφυπουργό Οικονομικών Αικατερίνη Παπανάτσιου» 
(Β'3696). 


21 .Το γεγονός ότι από την έκδοση της παρούσας από¬ 
φασης δεν προκαλείται δαπάνη σε βάρος του κρατικού 
προϋπολογισμού, αποφασίζουμε: 

Άρθρο 1 

Σκοπός - Πεδίο εφαρμογής 

Σκοπός της παρούσας απόφασης είναι ο καθορισμός: 

ί) των όρων και των προϋποθέσεων για την παραγωγή, 
κατοχή, παραλαβή, αποστολή εισαγωγή και εξαγωγή του 
προϊόντος της περίπτωσης στ' της παραγράφου 1 του 
άρθρου 53Α του ν. 2960/2001, όπως ισχύει, από φυσικά ή 
νομικά πρόσωπα, τα οποία κατέχουν ήδη άδεια εγκεκρι¬ 
μένου αποθηκευτή βιομηχανοποιημένων καπνών, σύμ¬ 
φωνα με τις διατάξεις του άρθρου 64 του ν. 2960/2001 
και της κατ'εξουσιοδότηση του εν λόγω άρθρου Α.Υ.Ο. 
όπως ισχύει, και κατέχουν μία ή περισσότερες φορολο¬ 
γικές αποθήκες, σύμφωνα με τις διατάξεις του άρθρου 
63 του ν. 2960/2001 και της κατ'εξουσιοδότηση του εν 
λόγω άρθρου Α.Υ.Ο., όπως ισχύει, όπου αποθηκεύονται 
βιομηχανοποιημένα καπνά σε καθεστώς αναστολής των 
φορολογικών επιβαρύνσεων, 

Μ) των διαδικασιών επιβολής του Φόρου Κατανάλω¬ 
σης και Φ.Π.Α. στο ανωτέρω προϊόν, με τον συντελεστή 
φόρου που καθορίζεται στην περίπτωση στ) της παρα¬ 
γράφου 2 του άρθρου 53Α του ν. 2960/2001, την παρα¬ 
κολούθηση και τον έλεγχο αυτού. 

Άρθρο 2 

Υπαγωγή στο καθεστώς 

αναστολής φορολογικής αποθήκης 

1. Το προϊόν της περίπτωσης στ) της παραγράφου 1 
του άρθρου 53Α του ν. 2960/2001, όπως ισχύει, το οποίο 
παράγεται εγχωρίως, τίθεται σε ελεύθερη κυκλοφορία 
με είσοδο σε φορολογική αποθήκη ή παραλαμβάνεται 
από άλλα Κράτη - Μέλη στο εσωτερικό της χώρας, τίθε¬ 
ται άμεσα σε καθεστώς φορολογικής αποθήκης από τα 
φυσικά ή νομικά πρόσωπα, τα οποία έχουν λάβει άδεια 
εγκεκριμένου αποθηκευτή βιομηχανοποιημένων κα¬ 
πνών στη χώρα μας. Για το χρονικό διάστημα που παρα¬ 
μένει στο καθεστώς αυτό τελεί σε αναστολή καταβολής 
του Φόρου Κατανάλωσης και του Φόρου Προστιθέμενης 
Αξίας (Υ.Π.Α.), σύμφωνα με τις διατάξεις της παραγράφου 
4 του άρθρου 53Α του ν. 2960/2001. 

2. Η διάρκεια παραμονής του ανωτέρω προϊόντος στο 
καθεστώς αναστολής της παρούσας είναι απεριόριστη, 
εφόσον δεν υφίσταται χρονικό όριο για το κατάλληλο 
της κατανάλωσής του ή δεν συντρέχουν άλλοι λόγοι 
προστασίας του δημοσίου συμφέροντος ή της δημό¬ 
σιας υγείας. 

3. Το εν λόγω προϊόν συναποθηκεύεται με τα βιομη- 
χανοποιημένα καπνά στη φορολογική αποθήκη του 
εγκεκριμένου αποθηκευτή βιομηχανοποιημένων κα¬ 
πνών, σύμφωνα με τις διατάξεις των άρθρων 63 και 64 
του ν. 2960/2001, κατόπιν έγκρισης της Δ/νσης Ε.Φ.Κ. 
και Φ.Π.Α. της Γενικής Δ/νσης Τελωνείων και Ε.Φ.Κ. της 
Α.Α.Δ.Ε., ύστερα από σχετική εισήγηση του αρμόδιου 
τελωνείου ελέγχου της φορολογικής αποθήκης και υπό 
τον όρο της μη καταστρατήγησης των συμφερόντων 
του δημοσίου και της μη δυσχέρειας των τελωνειακών 

ελέγχων. Η έγκριση συναποθήκευσης καλύπτει τις δρα- 
στηριότητεςτηςπαραλαβής, αποστολής, κατοχής, εισα¬ 
γωγής και εξαγωγής του εν λόγω προϊόντος. 

4. Η παραγωγή του προϊόντος του άρθρου 1 της πα¬ 
ρούσας πραγματοποιείται από εγκεκριμένο αποθηκευτή 
βιομηχανοποιημένων καπνών των άρθρων 63 και 64 του 
ν. 2960/2001, υπό την προϋπόθεση κατοχής της προβλε- 
πόμενης από τις διατάξεις του άρθρου 100Α του ιδίου 
νόμου άδειας σύστασης καπνοβιομηχανίας, στις εγκα¬ 
ταστάσεις της φορολογικής του αποθήκης παραγωγής 
βιομηχανοποιημένων καπνών, κατόπιν έγκρισης της 
Δ/νσης Ε.Φ.Κ. και Φ.Π.Α. της Γενικής Δ/νσης Τελωνείων 
και Ε.Φ.Κ. της Α.Α.Δ.Ε., ύστερα από σχετική εισήγηση 
του αρμόδιου τελωνείου ελέγχου της φορολογικής 
αποθήκης και υπό τον όρο της μη καταστρατήγησης 
των συμφερόντων του δημοσίου και της μη δυσχέρειας 
των τελωνειακών ελέγχων. Το τελικό προϊόν συναποθη- 
κεύεται με τα βιομηχανοποιημένα καπνά στην εν λόγω 
φορολογική αποθήκη σύμφωνα τα οριζόμενα στην πα¬ 
ράγραφο 3 του παρόντος άρθρου. 

5. Για την εφαρμογή των ανωτέρω παραγράφων 3 
και 4 απαιτείται τροποποίηση της υφιστάμενης άδειας 
εγκεκριμένου αποθηκευτή και φορολογικής αποθήκης 
βιομηχανοποιημένων καπνών με την προσθήκη στο 
πεδίο των παρατηρήσεων της φράσης «έγκριση συ¬ 
ναποθήκευσης του προϊόντος της περίπτωσης στ) της 
παραγράφου 1 του άρθρου 53Α του ν. 2960/2001» και 
«έγκριση παραγωγής και συναποθήκευσης του προϊό¬ 
ντος της περίπτωσης στ) της παραγράφου 1 του άρθρου 
53Α του ν. 2960/2001», αντίστοιχα. 

Άρθρο 3 

Υποχρεώσεις του εγκεκριμένου 
αποθηκευτή βιομηχανοποιημένων καπνών 
Ο εγκεκριμένος αποθηκευτής βιομηχανοποιημένων 
καπνών, κατόπιν λήψης της σχετικής έγκρισης του άρ¬ 
θρου 2 της παρούσας, πέραν των λοιπών υποχρεώσεων 
του που απορρέουν από την κατ'εξουσιοδότηση του 
άρθρου 64 του ν. 2960/2001 Α.Υ.Ο., υποχρεούται: 

α) Να τηρεί χωριστή λογιστική διαχείριση μεταξύ των 
υποκειμένων σε Ε.Φ.Κ. βιομηχανοποιημένων καπνών και 
του προϊόντος του άρθρου 1 της παρούσας στο τηρού¬ 
μενο Βιβλίο Αποθήκης. 

β) Να τηρεί ειδικό βιβλίο, σε έντυπη ή ηλεκτρονική 
μορφή, αριθμημένο και θεωρημένο από την αρμόδια 
τελωνειακή αρχή, στο οποίο θα καταχωρεί τις Δηλώ¬ 
σεις Παραλαβής των εν λόγω προϊόντων. Σε περίπτωση 
που το εν λόγω βιβλίο τηρείται με ηλεκτρονικό τρόπο, 
η καταχώρηση των στοιχείων θα πραγματοποιείται κα¬ 
τόπιν υποβολής σχετικού υποδείγματος και περιγρα¬ 
φικού σημειώματος της καταχώρησης των στοιχείων 
της εταιρίας στο οικείο τελωνείο ελέγχου για σχετική εκ 
των προτέρων έγκριση, η οποία αναφέρεται στην άδεια 
φορολογικής αποθήκης και εγκεκριμένου αποθηκευτή. 

γ) Να αποθηκεύονται με διακριτό τρόπο τα υποκείμενα 
σε Ε.Φ.Κ. βιομηχανοποιημένα καπνά και το προϊόν του 
άρθρου 1 τηςπαρούσας.Το εν λόγω προϊόν τοποθετείται 
εντός των εγκαταστάσεων της φορολογικής αποθήκης, 


κατά τρόπο ώστε να είναι ευχερής η διάκρισή του από τα 
προϊόντα που υπόκεινται σε Ειδικό Φόρο Κατανάλωσης 
και τα οποία τελούν υπό καθεστώς αναστολής των φό¬ 
ρων για τη διευκόλυνση των ελέγχων από τις αρμόδιες 
τελωνειακές αρχές. 

δ) Να παρέχει εγγύηση, σύμφωνα με τα οριζόμενα στο 
άρθρο 4 της παρούσας. 

ε) Να γνωστοποιεί σε κάθε περίπτωση στο Τελωνείο 
ελέγχου την πρόθεσή του για αποστολή ή παραλαβή 
του εν λόγω προϊόντος υπό καθεστώς αναστολής του 
φόρου κατανάλωσης. 

στ) Να δέχεται οποιονδήποτετακτικό ή έκτακτο έλεγχο 
από τις αρμόδιες τελωνειακές αρχές. 

Άρθρο 4 
Εγγυήσεις 

1.0 εγκεκριμένος αποθηκευτής βιομηχανοποιημένων 
καπνών, ο οποίος έχει λάβει την σχετική έγκριση του 
άρθρου 2 της παρούσας, οφείλει να παρέχει εγγύηση, 
η οποία καλύπτει την παραγωγή, κατοχή και την δια¬ 
κίνηση του εν λόγω προϊόντος που υπόκειται σε Φόρο 
Κατανάλωσης. 

2. Η παρεχόμενη εγγύηση δύναται να είναι χρηματική, 
τραπεζική ή ασφαλιστήριο συμβόλαιο.Το δικαίωμα επι¬ 
λογής του είδους της εγγύησης ανήκει στο ενδιαφερόμε¬ 
νο φυσικό ή νομικό πρόσωπο και γίνεται αποδεκτό μόνο 
στην περίπτωση που διασφαλίζει πλήρως την αξίωση 
του Δημοσίου για την καταβολή των αναλογούντων στα 
προϊόντα φόρων. Η παρεχόμενη εγγύηση είναι τουλάχι¬ 
στον ετήσιας ή αορίστου διάρκειας. Ο έλεγχος της κανο¬ 
νικότητας και της επάρκειας της εγγύησης γίνεται από 
την αρμόδια τελωνειακή αρχή, στην οποία κατατίθεται. 

3. Είδη εγγυήσεων 

I. Εγγυήσεις παραγωγής και κατοχής 

α. Πάγια εγγύηση, η οποία κατατίθεται στο αρμόδιο 
τελωνείο, ίση με το 8% του καταβληθέντος κατά το προ¬ 
ηγούμενο έτος συνολικού ποσού φόρου κατανάλωσης, 
με ελάχιστο όριο το ποσό των 20.000 ευρώ. 

Εφόσον το φυσικό ή νομικό πρόσωπο δεν έχει προ¬ 
ηγούμενη ετήσια δραστηριότητα στον τομέα αυτό, για 
τον υπολογισμό της πάγιας εγγύησης λαμβάνεται υπόψη 
ο φόρος κατανάλωσης που αναλογεί στα προϊόντα που 
κατά δήλωσή του θα παραχθούν ή θα αποθηκευτούν 
κατά το πρώτο έτος λειτουργίας, με το ίδιο ελάχιστο όριο. 

β. Στην περίπτωση που ο αποθηκευτής δεν θέτει σε 
ανάλωση προϊόντα υποκείμενα σε φόρο κατανάλωσης, 
τα παραπάνω ποσά, υπολογίζονται επί του αναλογού- 
ντος φόρου κατανάλωσης στα προϊόντα που εξήχθησαν 
σε Τρίτες Χώρες ή διακινήθηκαν προς τα λοιπά Κράτη - 
Μέλη της Ευρωπαϊκής Ένωσης ή στο εσωτερικό της 
χώρας. 

γ. Το ποσοστό της παρεχόμενης εγγύησης μειώνεται 
κατά πενήντα τοις εκατό (50%) στις περιπτώσεις που ο 
κάτοχος άδειας φορολογικής αποθήκης είναι κάτοχος 
άδειας Εγκεκριμένου Οικονομικού Φορέα τύπου «ΑΕ05» 
για σκοπούς ασφάλειας και προστασίας ή τύπου «ΑΕΟΟ 
για σκοπούς χρήσης τελωνειακών απλουστεύσεων ή τύ¬ 
που «ΑΕΟΓ» σε περίπτωση κατοχής ταυτόχρονα και των 
δύο ως άνω αδειών. 

II. Εγγυήσεις διακίνησης 

α. Η εγγύηση της περίπτωσης I του παρόντος άρθρου 
που παρέχεται από τον εγκεκριμένο αποθηκευτή χρησι¬ 
μοποιείται και για την κάλυψη των κινδύνων της διακί¬ 
νησης είτε κατά την παραλαβή του εν λόγω προϊόντος 
από άλλο Κράτος - Μέλος είτε κατά την αποστολή από 
φορολογική αποθήκη σε άλλη φορολογική αποθήκη της 
χώρας είτε προς άλλο Κράτος - Μέλος είτε προς εξαγωγή 
είτε από ένα Τελωνείο εισαγωγής σε φορολογική απο¬ 
θήκη μετά τη θέση τους σε ελεύθερη κυκλοφορία. Σε 
κάθε περίπτωση το αρμόδιο τελωνείο οφείλει πριν από 
την έναρξη της διακίνησης να ελέγχει την επάρκεια της 
εγγύησης του αποθηκευτή για την εκάστοτε διακίνηση, 
η οποία θα πρέπει να καλύπτει για κάθε συγκεκριμένη 
διακίνηση χωριστά το ύψος του φόρου κατανάλωσης 
που αναλογεί στα διακινούμενα προϊόντα ενώ ταυτό¬ 
χρονα θα πρέπει να καλύπτει τουλάχιστον το 75% του 
φόρου κατανάλωσης που αναλογεί στο σύνολο των 
διακινήσεων για τις οποίες δεν έχει αποδειχθεί η περά- 
τωση σύμφωνα με τις κείμενες διατάξεις. Σε αντίθετη 
περίπτωση κατατίθεται συμπληρωματική εγγύηση στο 
αρμόδιο τελωνείο ελέγχου. 

β. Η εγγύηση λύεται με την απόδειξη περάτωσηςτης 
διακίνησης, κατά περίπτωση, σύμφωνα με τα οριζόμενα 
στις περιπτώσεις Β παρ. 3 και Γ παρ. 2 του άρθρου 6 
καθώς και της παρ. 3 του άρθρου 7 της παρούσας. 

Άρθρο 5 

Ένσημες ταινίες 

1. Η νόμιμη κυκλοφορία του ανωτέρω προϊόντος, το 
οποίο καταναλώνεται στο εσωτερικό της χώρας, απο- 
δεικνύεται με τις ένσημες ταινίες φορολογίας, του εί¬ 
δους των βιομηχανοποιημένων καπνών «άλλα καπνά 
για κάπνισμα», οι οποίες είναι επικολλημένες στα πακέτα 
ή στη μικρότερη συσκευασία διάθεσής τους στους κα¬ 
ταναλωτές. 

2. Δικαιούχο πρόσωπα για την διάθεση των εν λόγω 
ενσήμων ταινιών για τους σκοπούς της παρούσας από¬ 
φασης, αποτελούν οι εγκεκριμένοι αποθηκευτές βιομη- 
χανοποιημένων καπνών. 

3. Για τη διάθεση ενσήμων ταινιών στα δικαιούχο πρό¬ 
σωπα, επικόλληση, αποστολή σε άλλα Κράτη - Μέλη ή 
εξαγωγή σε Τρίτες Χώρες, αντικατάσταση, διαχείριση 
και καταστροφή αυτών εφαρμόζονται κατ' αναλογία οι 
σχετικές διατάξεις του ν. 2960/2001, όπως ισχύει και οι 
σχετικές υπουργικές αποφάσεις που ισχύουν για τα βι- 
ομηχανοποιημένα καπνά. 

Άρθρο 6 

Είσοδος προϊόντων στη φορολογική αποθήκη 

Α. Εγχωρίως παραγόμενα 

1. Η χρέωση της φορολογικής αποθήκης του προϊό¬ 
ντος του άρθρου 1 της παρούσας, το οποίο παράγεται εγ- 
χωρίως υπό καθεστώς αναστολής των φορολογικών επι¬ 
βαρύνσεων από τις μονάδες παραγωγής εγκεκριμένων 
αποθηκευτών βιομηχανοποιημένων καπνών, οι οποίοι 
κατέχουν ήδη άδεια εγκεκριμένου αποθηκευτή, σύμ¬ 
φωνα με τις διατάξεις του άρθρου 64 του ν. 2960/2001 
και έχουν ήδη λάβει την έγκριση της παρ. 4 του άρθρου 


2 της παρούσας, πραγματοποιείται με την υποβολή του 
Δελτίου Παραγωγής, σε ημερήσια βάση, εφόσον υπάρ¬ 
χει παραγωγή και οπωσδήποτε πριν από την έξοδο των 
προϊόντων από τη φορολογική αποθήκη, μέσω του Πλη¬ 
ροφοριακού Συστήματος Τελωνειακών Ηλεκτρονικών 
Υπηρεσιών (ΙΟδηθΐ) στην αρμόδια τελωνειακή αρχή 
ελέγχου της φορολογικής αποθήκης παραγωγής. 

Β. Παραλαβή από άλλα Κράτη - Μέλη 

1. Οι εγκεκριμένοι αποθηκευτές βιομηχανοποιημέ- 
νων καπνών, οι οποίοι έχουν λάβει την σχετική έγκριση 
του άρθρου 2 της παρούσας, οφείλουν πριν από κάθε 
παραλαβή των προϊόντων του άρθρου 1 της παρούσας 
στο εσωτερικό της χώρας, να ενημερώνουν εγγράφως 
με οποιοδήποτε πρόσφορο μέσο (Γβχ, θ-ιτΐ3ίΙ, κ.λπ.) το 
αρμόδιο Τελωνείο για την επικείμενη παραλαβή των προ¬ 
ϊόντων με την Ειδοποίηση Παραλαβής, στην οποία θα 
περιλαμβάνονται ορισμένα στοιχεία της συγκεκριμένης 
διακίνησης, ήτοι ο Α.Φ.Μ. / ονοματεπώνυμο του προμη¬ 
θευτή και του παραλήπτη, η συνολική ποσότητα και το 
είδος των προϊόντων καθώς και η αναμενόμενη ημερομη¬ 
νία/τόπος παραλαβής και ο τρόπος μεταφοράς των προϊ¬ 
όντων. Με τον τρόπο αυτό, το αρμόδιο τελωνείο έχοντας 
τα απαραίτητα στοιχεία της διακίνησης δύναται κατόπιν 
συνεκτίμησης διαφόρων παραγόντων να διενεργήσει 
του απαιτούμενους ελέγχους που κρίνονται αναγκαίοι. 

2. Κατά την παραλαβή του προϊόντος του άρθρου 1 
της παρούσας στο εσωτερικό της χώρας από τα ανω¬ 
τέρω πρόσωπα, υποβάλλεται Δήλωση Παραλαβής σε 
2 αντίτυπα, (σύμφωνα με το υπόδειγμα του παραρτή¬ 
ματος I της παρούσας), στην αρμόδια τελωνειακή αρχή 
ελέγχου της φορολογικής αποθήκης παραλαβής, από τα 
οποία το αντίτυπο Νο 1 παραμένει στο αρμόδιο τελωνείο 
με επισυναπτόμενα τα σχετικά συνοδευτικά εμπορικά 
έγγραφα και καταχωρείται κατ'αύξοντα αριθμό στο τη¬ 
ρούμενο Ειδικό Βιβλίο Καταχώρησης Δηλώσεων Παρα- 
λαβής.Το αντίτυπο Νο 2 παραδίδεται στον δικαιούχο και 
καταχωρείται στο προβλεπόμενο από το σημείο β) του 
άρθρου 3 της παρούσας Βιβλίο Καταχώρησης. Παράλλη¬ 
λα, το τελωνείο προβαίνει σε διασταυρωτικό έλεγχο των 
στοιχείων της Ειδοποίησης Παραλαβής με τις Δηλώσεις 
Παραλαβής, σύμφωνα μετά σχετικά συνοδευτικά έγγρα¬ 
φα που αφορούν την εν λόγω αποστολή. 

3. Η είσοδος των προϊόντων αυτών στη φορολογική 
αποθήκη και η περάτωση της διακίνησης γίνεται με την 
υποβολή από τον υπόχρεο της ως άνω Δήλωσης. Για τη 
χρέωση της φορολογικής αποθήκης στο Πληροφορι¬ 
ακό Σύστημα Τελωνειακών Ηλεκτρονικών Υπηρεσιών 
(ΙΟδηθΐ) χρησιμοποιείται η Αίτηση Επανεισαγωγής. 

Εφόσον ο εγκεκριμένος αποθηκευτής διαπιστώσει 
κατά την παραλαβή των προϊόντων διαφορά (επί έλατ- 
τον ή επί πλέον), οφείλει να ενημερώσει την αρμόδια 
τελωνειακή αρχή πριν την καταχώρηση της Δήλωσης 
Παραλαβής, προκειμένου να διενεργηθεί φυσικός έλεγ¬ 
χος για την επαλήθευση της δηλωθείσας διαφοράς. 

Με την ένταξη της εν λόγω Δήλωσης στο Πληροφο¬ 
ριακό ΣύστημαΤελωνειακών Ηλεκτρονικών Υπηρεσιών 
(ΙΟδηθΐ), η Δήλωση Παραλαβής και η τήρηση του Βιβλί¬ 
ου Καταχώρησης Δηλώσεων Παραλαβής, θα γίνεται με 
μηχανογραφικό τρόπο. 

Γ. Θέση σε ελεύθερη κυκλοφορία με άμεση είσοδο σε 
φορολογική αποθήκη. 

1. Οι εγκεκριμένοι αποθηκευτές βιομηχανοποιημένων 
καπνών, οι οποίοι έχουν λάβει την σχετική έγκριση του 
άρθρου 2 της παρούσας, κατά την εισαγωγή των εν λόγω 
προϊόντων από Τρίτη Χώρα στο εσωτερικό της χώρας, 
μετά τη θέση τους σε ελεύθερη κυκλοφορία, θέτουν τα 
προϊόντα σε καθεστώς αναστολής των φορολογικών 
επιβαρύνσεων (Φόρος Κατανάλωσης και Φ.Π.Α.) στη 
φορολογική τους αποθήκη. 

2. Στην περίπτωση αυτή, για τη διακίνηση από το τελω¬ 
νείο εισαγωγής στη φορολογική αποθήκη, γίνεται χρήση 
από τα πρόσωπα αυτά, μέσω του μηχανοργανωμένου 
συστήματος ενδοκοινοτικής διακίνησης και ελέγχου των 
προϊόντων που υπόκεινται σε Ε.Φ.Κ (ΕΜΈ5), του προβλε- 
πόμενου από τον Καν. (ΕΚ) 684/09, όπως τροποποιήθηκε 
και ισχύει, ηλεκτρονικού διοικητικού εγγράφου (θ-ΔΕ) 
και εφαρμόζονται κατ'αναλογία οι προβλεπόμενες δια¬ 
δικασίες, σύμφωνα με τις διατάξεις του «Ε.Τ.Κ.» για την 
κυκλοφορία προϊόντων υποκείμενων σε ειδικό φόρο 
κατανάλωσης (Ε.Φ.Κ.) εκ παραλλήλου με τις οδηγίες 
που έχουν δοθεί με σχετικές Ε.Δ.Υ.Ο. για το ΕΜΘ5, για 
την κυκλοφορία υπό καθεστώς αναστολής του προϊ¬ 
όντος του άρθρου 1 της παρούσας αποκλειστικά στο 
εσωτερικό της χώρας. Σε κάθε περίπτωση, αντίγραφο 
του θ-ΔΕ ή κάθε άλλο εμπορικό έγγραφο που μνημο¬ 
νεύει ευανάγνωστα τον διοικητικό αριθμό αναφοράς 
συνοδεύει τα προϊόντα κατά τη διακίνησή τους από το 
τελωνείο εισαγωγής μέχρι τη φορολογική αποθήκη και 
επιδεικνύεται στις αρμόδιες αρχές εφόσον ζητηθεί καθ' 
όλη τη διάρκεια της διακίνησης. Η εν λόγω διακίνηση 
περατώνεται με την υποβολή της αναφοράς παραλαβής 
από τον εγκεκριμένο αποθηκευτή. 

3. Εφόσον ο εγκεκριμένος αποθηκευτής διαπιστώσει 
κατά την παραλαβή των προϊόντων διαφορά (επί έλατ- 
τον ή επί πλέον) οφείλει να ενημερώσει την αρμόδια 
τελωνειακή αρχή προκειμένου να διενεργηθεί φυσικός 
έλεγχος για την επαλήθευση της δηλωθείσας διαφοράς. 

Άρθρο 7 

Έξοδος από τη φορολογική αποθήκη 

1. Η έξοδος του προϊόντος του άρθρου 1 της παρούσας 
από τη φορολογική αποθήκη μπορεί να διενεργείται: 

α) Με άμεση θέση σε ανάλωση, με την κατάθεση της 
Δήλωσης Ειδικού Φόρου Κατανάλωσης (ΔΕΦΚ), για την 
καταβολή των οφειλόμενων φορολογικών επιβαρύν¬ 
σεων. 

β) Με αποστολή σε άλλη φορολογική αποθήκη στο 
εσωτερικό της χώρας. 

γ) Με αποστολή σε άλλο κράτος - μέλος της Ευρωπα¬ 
ϊκής Ένωσης 

δ) Με εξαγωγή. 

2. Στις ανωτέρω περιπτώσεις β), γ) και δ) γίνεται χρή¬ 
ση του ηλεκτρονικού διοικητικού εγγράφου (θ-ΔΕ), και 
εφαρμόζονται κατ'αναλογία οι προβλεπόμενες διαδι¬ 
κασίες, σύμφωνα με τις διατάξεις του «Ε.Τ.Κ.» για την 
κυκλοφορία προϊόντων υποκείμενων σε ειδικό φόρο 
κατανάλωσης (Ε.Φ.Κ.) εκ παραλλήλου με τις οδηγίες που 
έχουν δοθεί με σχετικές Ε.Δ.Υ.Ο. για το ΕΜΈ5 για την κυ¬ 


κλοφορία υπό καθεστώς αναστολής των προϊόντων του 
άρθρου 1 της παρούσας μόνο στο εσωτερικό της χώρας. 
Σε κάθε περίπτωση, αντίγραφο του θ-ΔΕ ή κάθε άλλο 
εμπορικό έγγραφο που μνημονεύει ευανάγνωστα τον δι¬ 
οικητικό αριθμό αναφοράς συνοδεύει τα προϊόντα κατά 
τη διακίνησή τους και επιδεικνύεται στις αρμόδιες αρχές 
εφόσον ζητηθεί καθ' όλη τη διάρκεια της διακίνησης. 

3. Η διακίνηση στις ως άνω περιπτώσεις β), γ) και 
δ) οριστικοποιείται ως εξής: 

ί) Στην περίπτωση β) με την υποβολή της αναφοράς 
παραλαβής από τον εγκεκριμένο αποθηκευτή. 

μ) Στην περίπτωση γ) με την προσκόμιση από τον εγκε¬ 
κριμένο αποθηκευτή στην τελωνειακή αρχή ελέγχου της 
αποθήκης αντίγραφο του ανακεφαλαιωτικού πίνακα εν¬ 
δοκοινοτικών παραδόσεων που υποβάλλει στην αρμό¬ 
δια ΔΟΥ, τη στατιστική δήλωση ΙηΐΓ35ΐ3ΐ καθώς και τη 
φορτωτική υπογεγραμμένη από τον παραλήπτη. 

ϋί) Στην περίπτωση δ) με την οριστικοποίηση της εξα¬ 
γωγής, για την οποία ακολουθούνται οι προβλεπόμενες 
από τις ισχύουσες ενωσιακές και εθνικές διατάξεις δια¬ 
δικασίες και διατυπώσεις περί εξαγωγής. 

Άρθρο 8 

Απαιτητό του φόρου - 

Διαδικασία βεβαίωσης και είσπραξης 

Φόρου Κατανάλωσης και Φ.Π.Α. 

1. Ο φόρος κατανάλωσης που επιβάλλεται στο προ¬ 
ϊόν του άρθρου 1 της παρούσας καθίσταται απαιτητός 
κατά το χρόνο θέσης σε ανάλωση του στο εσωτερικό 
της χώρας, σύμφωνα με τις διατάξεις των παραγράφων 
5 και 6 του άρθρου 53Α του ν. 2960/2001 και με τον συ¬ 
ντελεστή της περίπτωσης στ' της παραγράφου 2 του 
ιδίου άρθρου. 

2. Η διαδικασία και οι διατυπώσεις για τη βεβαίωση 
και είσπραξη του φόρου κατανάλωσης που αναλογεί 
στα προϊόντα αυτά πραγματοποιούνται σύμφωνα με τις 
διατάξεις των παραγράφων 5,6,7 και 8 του άρθρου 53Α 
του ν. 2960/2001, όπως ισχύει. 

3. Κατά την ίδια χρονική στιγμή, με το Φόρο Κατανάλω¬ 
σης βεβαιώνεται και εισπράττεται και ο αναλογών Φ.Π.Α. 
Η βεβαίωση και είσπραξη του φόρου προστιθεμένης αξί¬ 
ας πραγματοποιείται επί της φορολογητέας αξίας, όπως 
διαμορφώνεται βάσει του άρθρου 19 του Κώδικα Φ.Π.Α. 

4. Με την υποβολή του προβλεπόμενου παραστατικού, 
οι εγκεκριμένοι αποθηκευτές των εν λόγω προϊόντων 
ασκούν το δικαίωμα έκπτωσης του Φ.Π.Α. των εισροών 
τους κατά τα ειδικότερα οριζόμενα στις οικείες διατάξεις 
της τελωνειακής και Φ.Π.Α. νομοθεσίας σε συνδυασμό 
με τη διαδικασία της αριθ. Δ.634/435/29.04.1993 Α.Υ.Ο. 

Άρθρο 9 

Έλεγχοι - Κυρώσεις 

1. Για σκοπούς διενέργειας διασταυρωτικών ελέγχων, 
εφόσον κρίνεται αναγκαίο από την αρμόδια τελωνειακή 
αρχή, δύναται να ζητείται από τον υπόχρεο-εγκεκριμένο 
αποθηκευτή οποιοδήποτε άλλο στοιχείο κριθεί απαραί¬ 
τητο. 

2. Για τον τακτικό ή έκτακτο έλεγχο των φορολογι¬ 
κών αποθηκών, όπου συναποθηκεύεται υπό καθεστώς 

αναστολής των φορολογικών επιβαρύνσεων το προϊ¬ 
όν του άρθρου 1 της παρούσας απόφασης, ισχύουν τα 
οριζόμενα στις γενικότερες οδηγίες αναφορικά με τον 
έλεγχο των φορολογικών αποθηκών υποκειμένων σε 
Ε.Φ.Κ. προϊόντων. 

3. Φυσικοί έλεγχοι κατά την παραλαβή του προϊόντος 
και φυσική είσοδό του στη φορολογική αποθήκη καθώς 
και πριν την αποστολή ή εξαγωγή αυτού πραγματοποι¬ 
ούνται, για τη διασφάλιση των συμφερόντων του δημο¬ 
σίου, κατά περίπτωση, κατόπιν συνεκτίμησης και αξιολό¬ 
γησης διαφόρων σχετικών κριτηρίων επικινδυνότητας 
ή άλλων πληροφοριών και βάσει ειδικών διατάξεων για 
τη δειγματοληψία και έκδοση δελτίων χημικής ανάλυσης 
όπου απαιτείται. 

4. Εάν κατά τη διενέργεια των ελέγχων διαπιστωθεί 
διαφυγή φορολογικών επιβαρύνσεων, η αρμόδια τελω- 
νειακή αρχή προβαίνει άμεσα στη βεβαίωση και είσπρα¬ 
ξη αυτών με την κατάπτωση των σχετικών εγγυήσεων, 
επιφυλασσομένων των διατάξεων του άρθρου 119Α του 
ν. 2960/2001. 


5. Η μη τήρηση των όρων και διατυπώσεων που προ- 
βλέπονται από την παρούσα απόφαση, χαρακτηρίζεται 
ως απλή τελωνειακή παράβαση, σύμφωνα με το άρθρο 
119Α του ν. 2960/2001, επιφυλασσομένων των περί λα¬ 
θρεμπορίας διατάξεων του ιδίου νόμου. 

Άρθρο 10 

Καταργούμενες - Μεταβατικές διατάξεις 

1. Με την έναρξη ισχύος της παρούσας καταργείται η 
αρ. ΔΕΥΚΥ Β 1120050 ΕΞ 2016 (Φ.Ε.Κ. 2518 /Β') απόφαση 
Αναπληρωτή Υπουργού Οικονομικών. 

2. Εγκρίσεις συναποθήκευσης που έχουν χορηγηθεί 
βάσει της ως άνω καταργούμενης απόφασης Αναπλη¬ 
ρωτή Υπουργού Οικονομικών εξακολουθούν να ισχύουν 
και μετά την έναρξη ισχύος της παρούσας. 

Άρθρο 11 

Έναρξη ισχύος 

Η ισχύς της παρούσας απόφασης αρχίζει από τη δημο¬ 
σίευσή της στην Εφημερίδα της Κυβερνήσεως. 




Τεύχος Β' 2889/21.08.2017 

ΠΑΡΑΡΤΗΜΑ I 

ΔΗΛΩΣΗ ΠΑΡΑΛΑΒΗΣ/ΕΙΣΟΔΟΥ 


1. ΑΝΤΙΤΥΠΟ ΓΙΑ ΤΟ ΤΕΛΩΝΕΙΟ 


ΔΗΛΩΣΗ ΠΑΡΑΛΑΒΗΣ/ΕΙΣΟΔΟΥ 

ΠΡΟΪΟΝΤΩΝ ΑΡΘΡΟΥ 53Α ΤΟΥ Ν.2960/01. 


ΠΡΟΣ 

ΑΝΕΞΑΡΤΗΤΗ ΑΡΧΗ ΔΗΜΟΣΙΩΝ ΕΣΟΔΩΝ 
ΓΕΝΙΚΗ ΔΙΕΥΘΥΝΣΗ ΤΕΛΩΝΕΙΩΝ & Ε.Φ.Κ. 
ΤΕΛΩΝΕΙΟ . 


ΣΤΟΙΧΕΙΑ ΠΑΡΑΛΗΠΤΗ/ΑΠΟΘΗΚΕΥΤΗ 


ΣΤΟΙΧΕΙΑ ΑΠΟΣΤΕΛΛΟΥΣΑΣ ΕΤΑΙΡΕΙΑΣ 


ΟΝΟΜΑΤΕΠΩΝΥΜΟ /ΕΠΩΝΥΜΙΑ 


Επωνυμία/ Ταχ. Δ/νση 


ΤΑΧ.ΔΙΕΥΘΥΝΣΗ: 

Α.Φ.Μ.: 

Χώρα Προέλευσης 

ΣΤΟΙΧΕΙΑ ΕΜΠΟΡΕΥΜΑΤΟΣ 

ΤΟΠΟΣ/ΤΟΠΟΙ ΠΑΡΑΛΑΒΗΣ ΠΡΟΪΟΝΤΩΝ 

(Οταν δεν υπάρχει Φ.Α.) 

Ταχ. Δ/νση: 

Είδος/ Περιγραφή 
Εμπορεύματος 

Ποσότητα 

ΣΤΟΙΧΕΙΑ ΜΕΤΑΦΟΡΑΣ 

Μεταφορέας / 
Επωνυμία 

Μέσο 

Μεταφοράς / 

Αριθμός 

Κυκλοφορίας 

Αριθμός 

Φορτωτικής/ 

Ημερομηνία 

ΣΤΟΙΧΕΙΑ ΑΠΟΘΗΚΗΣ (εφόσον υπάρχει) 

Αριθμός Άδειας Φορολογικής Αποθήκης 

Διεύθυνση Αποθήκης 

Αρ. Τιμολογίου 

Ποσότητα 

Α§ία 


ΛΟΙΠΑ ΣΥΝΟΔΕΥΤΙΚΑ ΕΓΓΡΑΦΑ 


Στοιχεία 


ΗΜΕΡΟΜΗΝΙΑ ΑΦΙΞΗΣ 


ΠΑΡΑΤΗΡΗΣΕΙΣ 


Ο υπογεγραμμένος, δηλώνω την παραλαβή της 
παραπάνω ποσότητας (αναγραφή του είδους 
προϊόντος).. 


Τόπος & Ημερομηνία. 

Εκπρόσωπος της επιχείρησης 


Ο υπογεγραμμένος, δηλώνω την παραλαβή της 
παραπάνω ποσότητας (αναγραφή του είδους προϊόντος) 
και αιτούμαι την είσοδό της στη φορολογική αποθήκη. 


Τόπος & Ημερομηνία. 

Εκπρόσωπος της επιχείρησης 


ΕΠΑΛΗΘΕΥΣΗ ΤΕΛΩΝΕΙΟΥ 
(ως προς τον έλεγχο των παραστατικών)-— 

Ο 


ΘΕΩΡΗΣΗ ΤΟΥ ΤΕΛΩΝΕΙΟΥ Ζ' "Ν 

■ ( Τ · Σ ) 

(κατόπιν διενέργειας φυσικού ελεγχου^ Ζ 


ΣΤΟΙΧΕΙΑ ΚΑΤΑΧΩΡΗΣΗΣ 
ΤΗΣ ΔΗΛΩΣΗΣ ΠΑΡΑΛΑΒΗΣ 

Αύξων αριθμός:. 

Ημερομηνία Καταχώρησης:. 


Ο υπάλληλος του Τελωνείου 

ΔΗΛΩΣΗ ΠΑΡΑΛΑΒΗΣ/ΕΙΣΟΔΟΥ 2. ΑΝΤΙΤΥΠΟ ΓΙΑ ΤΟΝ ΔΙΚΑΙΟΥΧΟ 


ΠΡΟΣ 


ΔΗΛΩΣΗ ΠΑΡΑΛΑΒΗΣ/ΕΙΣΟΔΟΥ 

ΠΡΟΪΟΝΤΩΝ ΑΡΘΡΟΥ 53Α ΤΟΥ Ν.2960/01. 


ΑΝΕΞΑΡΤΗΤΗ ΑΡΧΗ ΔΗΜΟΣΙΩΝ ΕΣΟΔΩΝ 
ΓΕΝΙΚΗ ΔΙΕΥΘΥΝΣΗ ΤΕΛΩΝΕΙΩΝ & Ε.Φ.Κ. 


ΣΤΟΙΧΕΙΑ ΠΑΡΑΛΗΠΤΗ/ΑΠΟΘΗΚΕΥΤΗ 

ΟΝΟΜΑΤΕΠΩΝΥΜΟ / ΕΠΩΝΥΜΙΑ 
ΤΑΧ.ΔΙΕΥΘΥΝΣΗ: 

Α.Φ.Μ.: 

ΤΟΠΟΣ/ΤΟΠΟΙ ΠΑΡΑΛΑΒΗΣ ΠΡΟΪΟΝΤΩΝ 

(Όταν δεν υπάρχει Φ.Α.) 


Ταχ. Δ/νση: 


ΣΤΟΙΧΕΙΑ ΑΠΟΘΗΚΗΣ (εφόσον υπάρχει) 
Αριθμός Άδειας Φορολογικής Αποθήκης 


Διεύθυνση Αποθήκης 


Στοιχεία 


Ο υπογεγραμμένος, δηλώνω την παραλαβή ιης 
παραπάνω ποσότητας (αναγραφή του είδους 
προϊόντος).. 


ΤΕΛΩΝΕΙΟ 


ΣΤΟΙΧΕΙΑ ΑΠΟΣΤΕΛΛΟΥΣΑΣ ΕΤΑΙΡΕΙΑΣ 


Επωνυμία/ Ταχ. Δ/νση 


Χώρα Προέλευσης 


ΣΤΟΙΧΕΙΑ ΕΜΠΟΡΕΥΜΑΤΟΣ 


Είδος/ Περιγραφή 

Ποσότητα 

Εμπορεύματος 



ΣΤΟΙΧΕΙΑ ΜΕΤΑΦΟΡΑΣ 


Μεταφορέας / 

Μέσο 

Αριθμός 

Επωνυμία 

Μεταφοράς / 

Φορτωτικής/ 


Αριθμός 

Ημερομηνία 


Κυκλοφορίας 


Αρ. Τιμολογίου 

Ποσότητα 

Αξία 


ΛΟΙΠΑ ΣΥΝΟΔΕΥΤΙΚΑ ΕΓΓΡΑΦΑ 


ΗΜΕΡΟΜΗΝΙΑ ΑΦΙΞΗΣ 


ΠΑΡΑΤΗΡΗΣΕΙΣ 


Ο υπογεγραμμένος, δηλώνω την παραλαβή της 
παραπάνω ποσότητας (αναγραφή του είδους προϊόντος) 
και αιτούμαι την είσοδό της στη φορολογική αποθήκη. 


Τόπος & Ημερομηνία. 

Εκπρόσωπος της επιχείρησης 

ΕΠΑΛΗΘΕΥΣΗ ΤΕΛΩΝΕΙΟΥ 


(ως προς τον έλεγχο των παραστατικών] 



ΘΕΩΡΗΣΗ ΤΟΥ ΤΕΛΩΝΕΙΟΥ 
(κατόπιν διενέργειας φυσικού ελέγχου 




Τόπος & Ημερομηνία. 

Εκπρόσωπος της επιχείρησης 


ΣΤΟΙΧΕΙΑ ΚΑΤΑΧΩΡΗΣΗΣ ΤΗΣ ΔΗΛΩΣΗΣ 
ΠΑΡΑΛΑΒΗΣ 


Αύ§ων αριθμός:. 

Ημερομηνία Καταχώρησης:. 

I Ο υπάλληλος του Τελωνείου 


Η απόφαση αυτή να δημοσιευθεί στην Εφημερίδα της Κυβερνήσεως. 

Αθήνα, 8 Αυγούστου 2017 
Η Υφυπουργός 

ΑΙΚΑΤΕΡΙΝΗ ΠΑΠΑΝΑΤΣΙΟΥ 

Καττοδιστρίου 34, Τ.Κ. 104 32, Αθήνα 
ΕΘΝΙΚΟ τηλ. Κέντρο 2105279000 

ΤΥΠΟΓΡΑΦΕΙΟ Κείμενα προς δημοσίευση: 'Λ/θβιηαείθΓ.ΘίΟΘΐ.αΓ 

* 02028892108170008 * 







































